text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: الرئيسيةإقتصادأزمة الماء، وفشل نظام الجمعيات المائية
text.text_idx: #000006
text.text: أزمة الماء، وفشل نظام الجمعيات المائية
text.text_idx: #000007
text.text: هذي ملاحظات على السياسة المائية المتخلفة خرجت بيها بعد ماحضرت لوحدة من جلسات تضم ممثل عن وزارة الفلاحة و شركة السوناد في معتمدية ريفية بالشمال التونسي..
text.text_idx: #000009
text.text: من السبعينات لليوم مازالت الدولة تخدم بنظام المجامع المائية لتوزيع الماء الصالح للشراب للمناطق الريفية، الي مش مربوطة بشبكة السوناد..
  العملية تشبه لإستلزام الأسواق (المكس) وين الدولة توكل مواطن عادي لتوفير خدمات واستخلاص الاداءات من المواطنين بين بعضهم.
text.text_idx: #000010
text.text: بش نفسرلكم كشاهد عيان شنوة معناها مجامع مائية و شنوة صاير فيها اليوم و الحل..
text.text_idx: #000011
text.text: عندنا2500 جمعية تتحكم في80٪ من الموارد المائية في البلاد، يعني أربع مرات قد الماء الي توزع فيه السوناد.. من بينها جمعيات مشتركة بين فلاحة توزع في الماء للأراضي السقوي. و منها 144‪3 جمعية توزع في الماء الصالح للشراب للمنازل في الارياف، وكل مجمع يضم تقريبا بين10 منازل الى اكثر من 100‪منزل. هي جمعية تضم ادارتها بين 5و7 مواطنين عاديين من سكان المنطقة يكونو متطوعين وزارة الفلاحة توفر سبالة ماء جماعية و الجمعية تتكفل بربط المنازل واذا صار عطب يصلحوه وحدهم . ومافيهم حتى واحد عندو خبرة في المجال ولايتعمللهم دورات تكوينية.ورئيس الجمعية يوافق او رفض ربط منزل جديد و قادر يقطع الماء على الي مايخلصش و الجمعية تحدد سعر متر مربع من الماء بالتنسيق مع ادارة الفلاحة. و كل شهر يحسبو قداش استهلكو مع بعضهم ويقسمو على بعضهم الفاتورة بالتساوي، ويتولى امين المال جمعها و يعطي جملة الفلوس لسلطة الاشراف. والهنا الوزارة مايهمهاش في امين المال قداش جمع فلوس بل المهم تاخذ فلوسها. والهنا تبدى الكوارث والمحابات والفساد و يضيع الماء:
  فلاح عندو 50بڨرة يخلص كيف جارو عندو بڨرتين.
  و جارهم الآخر يسقي في السانية والماء يجبد على طول مايهموش. وممكن يجبرو بعظهم على دفع بارشا فلوس و غيرو مايدفع حتى مليم وكل شي ينجم يصير بإستخدام القوة بين مواطنين في بعظهم.
text.text_idx: #000012
text.text: وعادي تلقى أمين المال ياخذ الفلوس منغير مايعطي توصيل.
  و تبدى المشاكل بين الأقارب والجيران و الاتهامات بالاختلاس وأولاد عم مقاطعين بعضهم والجار ماعادش يسلم على جارو خاطر كيف ما خلصوش تقص الماء على الحي كامل (في منطقة تقص عليهم الماء عام كامل).
text.text_idx: #000014
text.text: 🔴 منظومة غالطة من ساها لراسها :
  انجمو نرتاحو من بارشا مشاكل اجتماعية نرشدو استهلاك 80٪ من مواردنا المائية بالأخص للمجامع الي توزع للقرى الريفية:
text.text_idx: #000016
text.text: علاش الوزارة ماتنظمهمش رسميا وتخلق هيكل موازي للسوناد بش يخدم خدمة الجمعيات المائية وياخذ فلوسو مباشرة من المواطن المستهلك؟ علاش ما تتلغاش هالمجامع من اصلو وتولي تابعة لشركة sonede؟كيف قدر عليكم ربي وماتنجموش تلغوها، على الأقل يعملولهم تكوين و تولي مؤسسة رسمية يشرف عليها مختصين مش مواطن عادي مطالب بش يقطع الماء على جارو الي ماحبش يخلص معاهم؟! والا تسمع بعركة وضرب ومضروب بش يفكولو الفلوس بالقوة؟!
text.text_idx: #000017
text.text: 🎯 الحقيقة المشكلة أعمق من إقتراح حلول.. أصلا الحلول ساهلة و متأكد جات على بال بارشا مسؤولين لكن ولى واحد كان قادر على إتخاذ قرار بإلغاء منظومة عمرها اكثر من 40عام.
  هو مجرد قرار وزاري لإلغاء هالمنظومة الفاسدة وربط كل المناطق بشبكة السوناد. وممكن يبدو تدريجيا بتأمين المجامع بش تدريرها سلطة رسمية.
text.text_idx: #000019
text.text: المشكل الحقيقي انو ماثما حتى مسؤول سياسي عندو الجرأة بش ياخذ هالقرار. والتو ماجا حتى وزير عندو الشجاعة بش يلغي منظومة وفى وقتها وجاء الوقت بش تتهد ونعاودو نبنوها على ساس صحيح.
text.text_idx: #000020
text.text: بالحق، مش بالساهل تقنع وزارة عندها اكثر من 40عام تخدم بنظام معين بش يلغوه. هذي قرارات تتطلب قيادة و شجاعة و متابعة لتنفيذ القرارات و حل المشاكل الي بش تظهر وقت تنفيذ القرارات، يعني بش تخلقلهم تعب ومهام جديد و وجيعة راس، هذا علاش يقول بينو وبين روحو “آش لزني نحل على روحي في باب بلاء” و “خلينا رايضين بلا وجيعة راس” ويبدى يتحجج بالضروف والامكانيات و الميزانية وو....
text.text_idx: #000021
text.text: مش بالساهل يجي وزير سياسي عندو الجراة و الشجاعة بش ياخذ قرارات جريئة و يتحمل مسؤوليتها. ما يكفيش وزير فاهم مجال الفلاحة والا ولد الدومان والا مهندس والا حتى دكتورا في الفلاحة و الماء.. بينما مش قادر ياخذ قرار جريئ ولا ينجم يتحمل المسؤولية.
text.text_idx: #000022
text.text: درس كيني في حل إشكال ندرة المياه.. من الهواء نستخرج الماء الصالح للشراب
text.text_idx: #000026
text.text: أزمة الفلاحة: مثال المنطقة السقوية بالمياه المعالجة ببرج الطويل أريانة (تقرير)
text.text_idx: #000027
text.text: الثلاثي المخرب للمالية التونسية: التبذير، الإقتراض، الضغط الجبائي
text.text_idx: #000028